钦定古今图书集成/历象汇编/岁功典/第095卷 > 《云南志书》 > 大姚县
## 钦定古今图书集成/历象汇编/岁功典/第095卷 > 《云南志书》 > 大姚县

除夕，彝人宰牲祀祖，以松叶铺地，蓬头跣足，不序长
幼，席地坐泡坛酒，插藤筒吸饮，著彩衣，吹芦笙，男女
携手舞蹈，和歌团绕。

《守岁序　　　　　　　　　　唐》·王勃

“岁月易尽，光阴难驻。春秋冬夏，错四序之凉炎；甲乙
丙丁，纪三朝之历数。十二月之阴气；玉律穷年，一万
岁之休祯。金觞献寿”，贲鼓雷动，烟火星流。侲子黄童，
统钩陈而驱赤疫；诸王等集，陈玉帛而谒诸侯。“京兆
天中，竦楼台而彻汉；长安路上，乱车马而飞尘。王丞
相之登临，行将在目，戴侍中之重席。忽尔明朝，槐火
灭而寒气消，芦灰用而春风起。鱼鳞布叶，烂五色而
翻光；凤脑吐花，灿百枝而引照。悲夫！年须将晚，志事
寥落。公孙弘之甲第，天子未知；王仲宣之文章，公卿
不识。对他乡之风景，忆故里之琴歌；柏叶为铭，影泛
新年之酒；椒花入颂，先开献岁之词。”作者七人，同为
六韵。